Document ID: 32004R1804

KOMISJONI MÄÄRUS (EÜ) nr 1804/2004,
14. oktoober 2004,
millega muudetakse abieluasjade ja vanemliku vastutusega abikaasade ühiste laste eest seotud asjade kohtualluvust ning kohtuotsuste tunnustamist ja täitmist käsitleva nõukogu määruse (EÜ) nr 1347/2000 I, II ja III lisas esitatud pädevate kohtute nimekirja ja apellatsioonimenetlusi
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. mai 2000. aasta määrust (EÜ) nr 1347/2000 (abieluasjade ja vanemliku vastutusega abikaasade ühiste laste eest seotud asjade kohtualluvuse ning kohtuotsuste tunnustamise ja täitmise kohta), (1) eriti selle artikli 44 lõiget 1,
ning arvestades järgmist:
(1)
Määrusega (EÜ) nr 1347/2000 nähakse ette, et iga huvitatud pool võib taotleda ühes liikmesriigis tehtud kohtuotsuse tunnustamist ja täitmisele pööratavaks kuulutamist teises liikmesriigis.
(2)
Määruse (EÜ) nr 1347/2000 I, II ja III lisas on nimetatud kohtud, kes on liikmesriikides pädevad tegelema täitmisele pööratavaks kuulutamise taotluste ja selliste otsuste peale esitatud kaebustega, samuti asjakohased apellatsioonimenetlused.
(3)
I, II ja III lisa on 2003. aasta ühinemisaktiga muudetud, et lisada nendesse ka ühinejariikide pädevate kohtute ja apellatsioonimenetluste nimekiri.
(4)
Läti, Leedu, Sloveenia ja Slovakkia on määruse (EÜ) nr 1347/2000 artikli 44 lõike 1 kohaselt teatanud komisjonile I, II ja III lisas esitatud kohtute ja apellatsioonimenetluste nimekirjades tehtud muudatustest.
(5)
Seepärast tuleks määrust (EÜ) nr 1347/2000 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1347/2000 muudetakse järgmiselt.
1.
I lisa muudetakse järgmiselt:
a)
Lätit käsitlev taane asendatakse järgmisega:
“-
Lätis: “rajona (pilsētas) tiesa””;
b)
Sloveeniat käsitlev taane asendatakse järgmisega:
“-
Sloveenias: “okrožno sodišče””.
2.
II lisa muudetakse järgmiselt:
a)
Leedut käsitlev taane asendatakse järgmisega:
“-
Leedus: “Lietuvos apeliacinis teismas””;
b)
Sloveeniat käsitlev taane asendatakse järgmisega:
“-
Sloveenias: “okrožno sodišče””;
c)
Slovakkiat käsitlev taane asendatakse järgmisega:
“-
Slovakkias: “okresný súd””.
3.
III lisa muudetakse järgmiselt.
a)
Leedut käsitlev taane asendatakse järgmisega:
“-
Leedus kassatsioonkaebusega “Lietuvos Aukščiausiasis Teismas”-ele”;
b)
Sloveeniat käsitlev taane asendatakse järgmisega:
“-
Sloveenias kaebusega “Vrhovno sodišče Republike Slovenije”-ele”;
c)
lisatakse järgmine Slovakkiat käsitlev taane:
“-
Slovakkias “dovolanie”-ga”.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. oktoober 2004

Labels: 0
11
15
18